
Idioma arameu 


L'arameu ye una luenga semitica con una historia de 
a o menos 3.000 anyadas. Estió una lingua franca de 
comunicacions entre diferents pueblos d'Orient meyo 
antes d'o periodo helenístico y encara yera una d'as 
luengas prencipals d'a zona dica que a cheneralización 
de l'arabe fació que l'arameu quedase restrinchito 
como luenga charrata en bellas comunidatz cristianas 
y chodigas de zonas marguinals, cadaguna con un 
dialecto propio. 


Historia de I'arameu 


Iste periodo incluye l'arameu charrato por os arameus 
dende o suyo orichen dica que se consolida como 
luenga franca d'a rechión. L'arameu antigo comprende 
más de tretze sieglos d'historia d'a luenga. O punto 
más important d'a historia de l'arameu antigo se troba 
arredol de 500 aC, quan esdevién l'arameu imperial. 

L'arameu sustituyó a atras luengas semíticas, como 
por eixemplo o hebreu, y por ixo ye o idioma orichinal 
de bellas partes d'a Biblia asinas como a luenga prencipal d'o Talmut. A luenga aramea estió lingua franca 
dica que con o periodo helenístico habió de competir con o grieg o, pero encara en o periodo román yera una 
d'as luengas prencipals y más parlatas d'Orient meyo. Os diferents dialectos rechionals de l'arameu prenen 
relevancia cuán o griego reemplaza a l'arameu como luenga de poder en a rechión. Estió l'arameu y no o 
hebreu a luenga charrata por Chesús, y a luenga que se feba servir en o culto cristián y textos sagratos 
competindo con o griego. Bellas formas de cristianismo que esdevinioron heterodoxias en relación a la 
ortodoxia imperial romana u bizantina refusoron de fer servir o griego y fazioron servir l'arameu. L'arameu 
deixó de tener importancia como una d'as luengas prencipals d'a zona quan con a invasión arabe se produció 
una islamización que siempre va acompanyata d'una arabización implícita, por estar l'arabe a luenga de 
l'Alcorán. D'esta traza l'arameu d'o sieglo XX, conoixito como neoarameu, yera a luenga de bellas 
comunidatz cristianas y chodigas de zonas marguinals en o Kurdistán y arredols. Con os esterminios d'as 
poblacions cristianas en a Primera Guerra Mundial, (que a más d'afectar a os armenios en o conoixito 
chenocidio armenio tamién afectaba a os asirians, caldeus y sirians) y a formación d'o estato d'Israel, (con a 
emigración de muitos chodigos d'Orient Meyo enta o estato chodigo), a presencia de l'arameu en a zona on 
se conservaba s'ha redueito muito, y en os países on s'han refuchiato ixas comunidatz ye en camín de 
desapareixer debant d'os idiomas oficiáis. 

Vinclos externos 


■ (£), Se veigan as imáchens de Commons sobre Idioma arameu. 

